FC Bayern München

**FC Bayern München** () njemački je sportski klub iz Münchena u Bavarskoj. Najpoznatiji je po svom profesionalnom nogometnom klubu, koji je najuspješnija ekipa u njemačkom nogometu, osvojivši 34 titule prvaka Njemačke (od čega 11 zaredom od 2013. do 2023) i 20 kupova.

Osim nogometnog, uključuje i košarkaški, rukometni, stonoteniski, šahovski i kuglački klub, a nekad su djelovali i gimnastički, hokejaški i bejzbolski.

## Historija 
Osnovan je 1900. u Münchenu, a ekipu je činilo 11 igrača predvođenih Franzom Johnom.
Iako su osvojili titulu prvaka Njemačke 1932, klub nije bio uvršten u novoosnovanu Bundesligu 1963.

Najuspješniji period Bayern je imao sredinom 1970-ih, kada su, pod kapitenstvom Franza Beckenbauera osvojili Kup evropskih šampiona triput zaredom (1974–1976). Klub je igrao 11 finala Kupa evropskih šampiona / Lige prvaka. Posljednji put to je bilo 2020. u Lisabonu, kada je savladao Paris Saint-Germain.

Osim šest titula klupskog prvaka Evorpe, Bayern je osvojio još Kup UEFA, Kup pobjednika kupova, UEFA Superkup, FIFA Svjetsko klupsko prvenstvo i dva Interkontinentalna kupa, što ga čini jednim od najuspješnijih nogometnih klubova uopće.

Otkad se Bundesliga igra u današnjem formatu, Bayern je najdominantniji klub u Njemačkoj s rekordnih 30 titula.

Bayern je najpoznatiji klub u Njemačkoj, te ima više od 270.000 članova. Postoji više od 4.000 navijačkih klubova, kojima pripadaju 314.000 članova.

## Stadion 
[thumb|left|[Olimpijski stadion München bio je u upotrebi od 1972. do 2005.]]
Bayern je domaće utakmice igrao na Olimpijskom stadionu čak 33 godine, ali se 2005. preselio na novi stadion po imenu Allianz Arena.

[mini|[Allianz Arena obojena je u crveno za vrijeme Bayernovih utakmica]]
**Allianz Arena** je nogometni stadion na sjeveru Münchena, u distriktu Fröttmaning. Nakon otvaranja 30. maja 2005. prijateljskom utakmicom između TSV 1860 Münchena i 1. FC Nürnberga stadion je bio domaćin svečanog otvaranja Svjetskog prvenstva 2006.

Stadion ima kapacitet 70.000 gledalaca. Vanjski dio sastoji se od 1.056 ploča u obliku dijamanta. Svaka od njih daje odsjaj u tri boje (crvena, plava ili bijela).

Veliki finansijski usluživač, Allianz, kupio je prava na naziv stadiona za sljedećih 30 godina.

## Boje 
Nakon osnivanja kluba zvanične boje bile su bijela i plava. Kad se Bayern pridružio MSC-u 1905, MSC je odredio da se igra isključivo u crvenim šorcevima. U ranoj historiji klub je nastupao u dresovima bijele i bordo boje.

Godine 1968. Bayern je igrao u dresovima koje su činile crvene i plave pruge, a slični dresovi pojavili su se još 1996. i 2014.
Bayern je većinom igrao u crveno-bijeloj kombinaciji od svog osnivanja, ali ponekad i u plavoj kombinaciji.

Gostujući dres Bayerna bio je u raznim bojama, uključujući bijelu, crnu, plavu i zlatno-zelenu. Bayern također ima i treći dres, namijenjen za međunarodne utakmice.

### Dresovi kroz historiju 
## Grb 
Bayernov grb mijenjan je nekoliko puta. Prvobitno grb se sastojao od stiliziranih slova **F**, **C**, **B** i **M**, utkanih u određeni simbol, a taj je grb bio plave boje. Godine 1954. prvi su put boje Bavarske uvrštene u grb.

Moderna verzija grba nastaje 1954. i mijenja se nekoliko puta do danas. Trenutni grb je plav, crven i bijel, a u sredini sadrži i boje Bavarske, dok bijelim slovima na crvenom prstenu oko bavarskih boja piše "FC Bayern München". Ta verzija koristi se od 2002.

## Rivalstva 
Bayern i Dortmund vodili su mnogo bitki na raznim frontovima. U skorijoj prošlosti igrali su finala DFB-Pokala 2008, 2012, 2014. i 2016.
Poraz od 2–5 protiv Dortmunda u finalu 2012. bio je najteži Bayernov poraz u finalima ikad. Isto tako igrali su i u finalima DFL-Superkupa 1989, 2012, 2013, 2014, 2016. i 2017. Vrhunac je bio 2013. u finalu Lige prvaka, kad je Arjen Robben u posljednjim sekundama susreta pogodio za pobjedu 2-1.

Bayern je jedan od tri kluba iz Münchena. Njihov lokalni rival je TSV 1860 München, koji je bio uspješniji klub 1960-ih. U periodu 1970–1980. TSV 1860 nije bio čest učesnik Bundeslige, a u posljednje vrijeme većinom su igrali u Drugoj ligi.Minhenski derbi uvijek izaziva dosta pažnje, a posljednji je odigran 2008. u kupu.

Od 1920. 1. FC Nürnberg bio je Bayernov glavni  rival u Bavarskoj. Čak je i Philipp Lahm jedne prilike izjavio da je Nürnberg poseban protivnik i da je atmosfera na utakmicama protiv njih uvijek uzavrela.

Bayern ima jako rivalstvo i sa 1. FC Kaiserslauternom, a koje potječe još od utakmice iz 1973. kada je Bayern izgubio 7–4 nakon što je imao prednost 4–1. Također, ova dva kluba nekoliko puta bili su direktni konkurenti za osvajanje titule u domaćem prvenstvu.

No, Bayernovi glavni rivali uvijek su bili timovi koji su, u određenom periodu, bili na njihovom nivou i prijetili da prekinu njihovu dominaciju. Tokom 1970-ih to je bila Borussia Mönchengladbach, U 1980-ima kao glavni rival pojavljuje se Hamburger SV. Tokom 1990-ih Borussia Dortmund, Werder Bremen, Bayer Leverkusen i Schalke.
U posljednje vrijeme to je Borussia Dortmund.

Kad je riječ o međunarodnom nogometu, rivali Bayerna su Real Madrid, AC Milan, Manchester United. S obzirom na to koliko je teško Realu poraziti ekipu Bayerna, Madriđani često Bayern nazivaju *Bestia negra* ("Crna zvijer"). Iako su se susreli mnogo puta, zanimljivo je da ova dva rivala nikad nisu igrali finale jednog velikog takmičenja.

## Uspjesi 
### Liga 
* **Fußball-Bundesliga**
****Datoteka:Cup Winner.png 34:** 1931/32, 1968/69, 1971/72, 1972/73, 1973/74, 1979/80, 1980/81, 1984/85, 1985/86, 1986/87, 1988/89, 1989/90, 1993/94, 1996/97, 1998/99, 1999/2000, 2000/01, 2002/03, 2004/05, 2005/06, 2007/08, 2009/10, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23, 2024/25.

### Kup 
* **DFB-Pokal**
** **Datoteka:Cup Winner.png 20:** 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020.
** **Datoteka:Cup Finalist.png 4:** 1985, 1999, 2012, 2018.
* **DFB/DFL-Superkup**
****Datoteka:Cup Winner.png 10:** 1987, 1990, 2010, 2012, 2016, 2017, 2018, 2020, 2021, 2022.
** **Datoteka:Cup Finalist.png 5:** 1989, 1994, 2013, 2014, 2015, 2019.
* **DFL-Ligapokal**
** **Datoteka:Cup Winner.png 6:** 1997, 1998, 1999, 2000, 2004, 2007.
** **Datoteka:Cup Finalist.png 1:** 2006.

### Međunarodna takmičenja 
* **Kup evropskih šampiona / Liga prvaka**
** **Datoteka:Cup Winner.png 6:** 1974, 1975, 1976, 2001, 2013, 2020.
** **Datoteka:Cup Finalist.png 5:** 1982, 1987, 1999, 2010, 2012.
* **Kup pobjednika kupova**
** **Datoteka:Cup Winner.png 1:** 1967.
* **Kup UEFA / Evropska liga**
** **Datoteka:Cup Winner.png 1:** 1996.
* **UEFA Superkup**
** **Datoteka:Cup Winner.png 2:** 2013, 2020.
** **Datoteka:Cup Finalist.png 3:**1975, 1976, 2001.
* **Interkontinentalni kup**
** **Datoteka:Cup Winner.png 2:** 1976, 2001.
* **FIFA Svjetsko klupsko prvenstvo**
** **Datoteka:Cup Winner.png 2:** 2013, 2020.

### Regionalna takmičenja 
Uspjesi kluba u bavarskim takmičenjima:
***Verband Süddeutscher Fußball-Vereine**
** **Datoteka:Cup Winner.png 2:** 1926, 1928.
** **Datoteka:Cup Finalist.png 4:** 1910, 1911, 1929, 1932.
***Süddeutscher Pokal**
** **Datoteka:Cup Winner.png:** 1957.
** **Datoteka:Cup Finalist.png:** 1923.
***Ostkreis-Liga** (I)
** **Datoteka:Cup Winner.png 2:** 1910, 1911.
** **Datoteka:Cup Finalist.png 4:** 1912, 1913, 1917, 1918.
***Kreisliga Südbayern**
** **Datoteka:Cup Winner.png 2:** 1920, 1923.
** **Datoteka:Cup Finalist.png:** 1922.
***Bezirksliga Bayern**
** **Datoteka:Cup Winner.png:** 1926.
***Bezirksliga Südbayern**
** **Datoteka:Cup Winner.png 6:** 1928, 1929, 1930, 1931, 1932, 1933.
***Gauliga Südbayern**
** **Datoteka:Cup Winner.png:** 1944.
***Regionalliga Süd** (II)
** **Datoteka:Cup Winner.png:** 1965.
** **Datoteka:Cup Finalist.png:** 1964.

## Igrači 
*Posljednja izmjena: 14. septembar 2020.*

(C)

## Bayernova kuća slavnih 
Sljedeći igrači su u **Bayernovoj kući slavnih**:

**1930-e**
*  Conrad Heidkamp (O)

**1970-e**
*  Franz Beckenbauer (O)
*  Gerd Müller (N)
*  Uli Hoeneß (N)
*  Paul Breitner (V)
*  Sepp Maier (G)
*  Hans-Georg Schwarzenbeck (O)
*  Franz Roth (V)

**1980-e**
*  Karl-Heinz Rummenigge (N)
*  Klaus Augenthaler (O)

**1990-e:**
*  Lothar Matthäus (O / V)
*  Stefan Effenberg (V)

**2000-te**
*  Oliver Kahn (G)
*  Mehmet Scholl (V)
*  Bixente Lizarazu (O)
*  Giovane Élber (N)

**2010-e**
*  Philipp Lahm (O)
* Bastian Schweinsteiger (V)

### Kapiteni 
## Stručni štab 
### Trenutni stručni štab 
''Posljednja izmjena: 1. juli 2018.

### Bivši treneri 
[mini|desno|200px|[Jupp Heynckes]]

## Uprava kluba 
mini|upright|Predsjednik Izvršnog odbora Karl-Heinz Rummenigge

## Reference 
## Vanjski linkovi 
* Zvanični sajt

*
Kategorija:Nogometni klubovi osnovani 1900.
Kategorija:Nogometni klubovi u Njemačkoj
Kategorija:Nogometni klubovi u Bavarskoj
Kategorija:Nogometni klubovi u Münchenu
Kategorija:Sport u Münchenu
Bayern
Kategorija:Klubovi osvajači UEFA Lige prvaka
Kategorija:Klubovi osvajači Kupa evropskih šampiona
Kategorija:Klubovi osvajači FIFA Svjetskog klupskog prvenstva